અષ્ટાવક્ર જન્મથી જ જ્ઞાની હતા; માતાના ગર્ભમાંથી જ તેમને પરમાત્માનું જ્ઞાન થયું હતું. એમના જ્ઞાન પર, એમની નિષ્ઠા પર, એમના ઉપદેશ પર જનક મહારાજ ફીદા હતા. અષ્ટાવક્ર મુનિને પણ જનક રાજા જેવો શ્રોતા બીજે ક્યાં શોધવો? જનક તખ્ત પર બેઠો છતો ફકીર છે એવી અષ્ટાવક્રને ખાતરી થઈ ચૂકી હતી. એટલે તો જનક જેવા રાજાના ગુરુ થવામાં પણ અષ્ટાવક્રને ઓર મજા આવતી. આવા ગુરુશિષ્યો દુનિયા પર પહોંચી ગયા હોય છતાં તેમના હૃદયો એકબીજામાં કેટલાં ચોટી ગયાં હોય છે એ કોણ કહી શકે? हृदयं त्वेव जानाति, प्रीतियोगं परस्परम l